מצוות הפרשת חלה היא מצווה אחת מתוך תרי"ג המצוות שהצטוונו בהן. היא אחת המצוות מתוך שלוש המיוחדות לנשים (הנוספות הן: הדלקת הנר ושמירת טהרת המשפחה).
הפרשת חלה היא מצווה גדולה שעל כל אישה בישראל להיזהר בה מאוד. בזמן ולאחר הפרשת החלה יש עת רצון המסוגלת לקבלת תפילות.
בזמן ניפוי הקמח כדאי להתפלל לקדוש ברוך הוא שיעזור לעשות בירור בין טוב לרע, כשם שמבררים את הפסולת מהקמח.
סוכר מסמל את מידת החסד, וכשמוסיפים אותו כדאי לבקש להיות בעלת חסד.
מלח מסמל את הגבורות, את הגבולות, כשמוסיפים אותו כדאי לבקש שכל דבר יהיה מונח במקומו – בגבולותיו.
כשמוסיפים מים המסמלים תורה, כדאי לבקש שנהיה מלאים בתורה.
שמן מסמל שפע, ודברים שמעל הטבע, שמן זית טוב לזכור דברי תורה, כדאי לכוון זאת בשעה שמוסיפים השמן.
ובזמן הלישה כשהופכים את כל המרכיבים לתערובת אחת, כדאי לכוון לחבר את כל החלקים המפוזרים והמפורדים לאחדות, את כל עם ישראל יחד.
יהי רצון מלפניך ה' אלוקינו ואלוקי אבותינו שבזכות מצווה זו ובזכות הפרשת התרומה יתוקן עוון חוה אם כל חי שסבבה מיתתו לאדם הראשון שהוא עיסתו של עולם ובזכות מצווה זו תבטל המוות מן העולם ותמחה דמעה מעל פנים ותשלח ברכה בביתנו אמן כן יהיה רצון. וכן יהי רצון מלפניך שתברך עיסותינו כמו ששלחת בה ברכה בעיסות אימותינו שרה, רבקה, רחל ולאה ויקוים בנו הפסוק "ראשית עריסותיכם תתנו לכהן להניח ברכה אל ביתך" אמן כן יהי רצון.
"הֲרֵי זוֹ חַלָּה".
בחתיכה שהופרשה יש קדושה מיוחדת. ולכן צריך לנהוג בה בזהירות. יש הנוהגים לעטוף אותה בשתי שקיות ולשים בפח, ויש השורפים את החתיכה (בתנור או על הגז). טוב שהעשן יתפזר בבית, אומרים שהוא כמו הקטורת בבית המקדש ממש. סגולה מיוחדת לרפואה - לשרוף את החתיכה הזו ולהעביר את העשן היוצא ממנה מעל חולה.
לידה קלה, פרנסה טובה וברכה בבית - מהי הסגולה המביאה לשלושתן?
מה עושים כדי לזכות בעולם הבא, בזיכרון טוב, בברכה בבית ובפרנסה ובלידה קלה?
סגולות רבות ומגוונות להפרשת חלה, כדאי לקרוא!